ອະນາຄົດຂອງພັນເຂົ້າ Golden Rice ຍັງບໍ່ແນ່ນອນ ເຖິງແມ່ນມີ ການທົດລອງປູກ ມາໄດ້ 20 ປີແລ້ວ
ພວກສະໜັບສະໜຸນ ເວົ້າວ່າ ພັນເຂົ້າຄຳ ຈະຊ່ອຍຊີວິດ ຜູ້ຄົນໄວ້ໄດ້ ຢ່າງຫຼວງຫຼາຍ ແຕ່ພວກຄັດຄ້ານຕໍ່ ພືດທີ່ຖືກຕັດແຕ່ງພັນທຸກຳ ເວົ້າວ່າ ມັນອັນຕະລາຍ.
ທີ່ຟີລິບປິນ ບັນດານັກວິທະຍາສາດກຳລັງດຳເນີນງານກ່ຽວກັບພັນເຂົ້າຊະນິດນຶ່ງ ທີ່ສາມາດແກ້ໄຂບັນຫານຶ່ງໃນບັນດາການທ້າທາຍໃຫຍ່ໆຕໍ່ສຸຂະພາບໄດ້ ກໍຄື: ການຂາດແຄນໄວຕາມິນ A ພັນເຂົ້າທີ່ເອີ້ນວ່າ “ເຂົ້າຄຳ” ແມ່ນໄດ້ມາຈາກການຕັດແຕ່ງພັນທຸກຳ ເພື່ອໃຫ້ຜະລິດສານ beta carotene ຊຶ່ງໄດ້ພາໃຫ້ມີການຄັດຄ້ານຈາກພວກທີ່ຄັດຄ້ານ ຕໍ່ພືດທີ່ຖືກຕັດແຕ່ງພັນທຸກຳ ທີ່ເອີ້ນວ່າ GMO ນັ້ນ ແລະຈາກພວກອະນຸລັກສິ່ງແວດລ້ອມ ຮວມທັງອົງການ Greenpeace ນຳ ຜູ້ສື່ຂ່າວວີໂອເອ Simone Orendain ມີລາຍງານກ່ຽວກັບ ການຖົກຖຽງກັນ ກ່ຽວກັບພັນເຂົ້າທີ່ມີສີເຫຼືອງຄຳດັ່ງກ່າວນີ້ ຊຶ່ງສິງຈະນຳມາສະເໜີທ່ານ ສຳຫລັບພວກສະໜັບສະໜຸນນັ້ນ ພັນເຂົ້າຄຳແມ່ນມີຄວາມສາມາດບົ່ມຊ້ອນຢ່າງຫຼວງຫຼາຍ ໃນການທີ່ຈະຊ່ວຍຜູ້ຄົນໄວ້ໄດ້ ຫຼາຍເຖິງ 2 ລ້ານຄົນໃນແຕ່ລະປີ ບໍ່ໃຫ້ເສຍຊີວິດໄປ ຍ້ອນ ຂາດແຄນໄວຕາມິນ A ທີ່ສົ່ງຜົນກະທົບຕໍ່ພວກເດັກນ້ອຍແລະພວກແມ່ຍິງຖືພາມານເປັນ ສ່ວນໃຫຍ່ນັ້ນ ສານ beta carotene ຢູ່ໃນເຂົ້າພັນໃໝ່ນີ້ ແມ່ນເປັນສານເບື້ອງຕົ້ນໃນການຜະລິດໄວຕາມິນ A ທີ່ບໍ່ມີຢູ່ໃນພວກອາຫານຂອງປະຊາກອນຫຼາຍລ້ານຄົນໃນໂລກພວມພັດທະນາ ການຂາດໄວຕາມິນ A ເປັນສາເຫດຊັ້ນນຳຂອງພະຍາດຕາບອດຂອງພວກເດັກທີ່ຍັງນ້ອຍຢູ່ ແລະເປັນບັນຫາດ້ານສາທາລະນະສຸກ ຢູ່ໃນເຄິ່ງນຶ່ງຂອງໝົດທຸກປະເທດ ແລະຫຼາຍໆປະເທດໃນອາຟຣິກາ ແລະເອເຊຍຕາເວັນອອກສຽງໃຕ້ ສຳຫລັບທ່ານ Patrick Moore ນັກນິເວດວິທະຍາຈາກການາດາ ແລ້ວ ກໍແມ່ນວ່າ ບໍ່ຄວນ ຈະມີການຖົກຖຽງກັນເລີຍກ່ຽວກັບວ່າ ພວກກະສິກອນຄວນຈະປູກເຂົ້າພັນສີຄຳນີ້ ຫຼືບໍ່ ທ່ານ Moore ກ່າວວ່າ ແຕ່ພວກຕຳໜິຕິຕຽນພັນເຂົ້າຄຳ ຮວມທັງກຸ່ມປົກປ້ອງສິ່ງແວດລ້ອມ Greenpeace ໄດ້ຄັດຄ້ານຕໍ່ພັນເຂົ້າຄຳນີ້ມາເປັນເວລາດົນນານ ຍ້ອນວິທີການຕັດແຕ່ງພັນທຸກຳ ທີ່ພົວພັນ ນຳການຜະລິດເຂົ້າພັນນີ້ ທ່ານ Moore ເຄີຍເປັນສະມາຊິກມາກ່ອນຂອງກຸ່ມ Green peace ໃນຊຸມປີ 1970 ແລະໃນຕົ້ນຊຸມປີ 1980 ແຕ່ໄດ້ຫັນປ່ຽນມາເປັນຜູ້ທີ່ຕຳໜິຕິ ຕຽນທ່າຢືນຂອງກຸ່ມດັ່ງກ່າວ ກ່ຽວກັບເລື້ອງຕ່າງໆຫຼາຍເລື້ອງ ຮວມທັງພັນເຂົ້າຄຳນີ້ນຳ ໃນການຕອບຕໍ່ຂໍ້ຊັກຖາມກ່ຽວກັບການຕຳໜິຕິຕຽນຂອງທ່ານ Moore ນັ້ນ ກຸ່ມ Green peace ໄດ້ສົ່ງຖະແຫຼງການທາງ e-mail ຊີ້ແຈງວ່າ ແລະວ່າ ຮູບແບບການ ປ່ຽນແປງລັກສະນະທຳມະຊາດຂອງມັນ ສົ່ງຜົນເສຍຫາຍຕໍ່ສຸຂະພາບຂອງຄົນ ຕໍ່ຊີວິດ ການເປັນຢູ່ຂອງພວກກະສິກອນ ແລະສິ່ງແວດລ້ອມ ແຕກຕ່າງຈາກພວກພືດທີ່ຖືກຕັດແຕ່ງພັນທຸກຳບາງຢ່າງ ທີ່ອອກ ແບບໂດຍພວກບໍລິສັດຕ່າງໆທີ່ຖືສິດທິບັດ ຫຼືປາຕັງສຳຫລັບພື ເຫຼົ່ານັ້ນ ພັນເຂົ້າຄຳນີ້ ແມ່ນພັດທະນາຂຶ້ນມາໃນຟີລິບປິນ ໂດຍ ໄດ້ຮັບເງິນທຶນຈາກລັດຖະບານ ມີອົງການກຸສົນແລະກຸ່ມຕ່າງໆ ຈາກພາກລັດ ຈຳນວນນຶ່ງ ດຳເນີນງານເພື່ອປັບປຸງການຜະລິດ ພັນເຂົ້າຄຳນີ້ ໃຫ້ໄດ້ຜົນຫຼາຍຂຶ້ນ ໂດຍຫວັງວ່າ ພວກກະເສດຕະ ກອນໃນບັນດາປະເທດກຳລັງພັດທະນາຈະພາກັນປູກເຂົ້າພັນນີ້ ໃນທີ່ສຸດ ຊຶ່ງຈະເປັນການແກ້ໄຂບັນຫາສາທາລະນະສຸກທີ່ສຳຄັນ ບັນຫານຶ່ງ ທີ່ນັກວິທະຍາສາດຫຼາຍຄົນກ່າວວ່າ ຮ້າຍແຮງໃນລະ ດັບດຽວກັບພະຍາດໄຂ້ຍຸງ ຫລືວັນນະໂຣກ ກໍຄືໂຣກປອດແຫ້ງນັ້ນ ແຕ່ທ່ານ Daniel Ocampo ຜູ້ປຸກລະດົມດ້ານການກະເສດຂອງກຸ່ມ Greenpeace ປະຈຳ ເອເຊຍຕາເວັນອອກສຽງໃຕ້ທີ່ມີຫ້ອງການຢູ່ ນະຄອນຫລວງມານີລາ ກ່າວວ່າ ຫຼັງຈາກທຳ ການຄົ້ນຄວ້າມາເປັນເວລາ 20 ປີແລ້ວ ພັນເຂົ້າຄຳນີ້ກໍຍັງບໍ່ທັນພ້ອມສຳຫລັບການບໍລິໂພກ ເທື່ອ ແລະອາດສາມາດເປັນອັນຕະລາຍ ຫຼາຍກວ່າທີ່ພວກສະໜັບສະໜຸນຈະຍອມຮັບກໍໄດ້ ທ່ານ Ocampo ກ່າວວ່າ ແທນການສະໜັບສະໜຸນພືດ GMO ນັ້ນ ກຸ່ມ Greenpeace ໄດ້ຫັນໄປຊຸກຍູ້ອັນທີ່ຕົນ ເອີ້ນວ່າ  ທີ່ປັບປ່ຽນໄປກັບດິນຟ້າອາກາດ ແລະຈະອຳນວຍ ໃຫ້ປະຊາຊົນໄດ້ຮັບອາຫານທີ່ຖືກຕ້ອງຕາມຄວາມຕ້ອງການດ້ານໂພຊະນາການຂອງເຂົາເຈົ້າ ເມື່ອນຶ່ງປີເຄິ່ງກ່ອນໜ້ານີ້ ກຸ່ມຕໍ່ຕ້ານພືດ GMO ກຸ່ມນຶ່ງໄດ້ເຂົ້າທຳລາຍ ສະຖານທີ່ທົດລອງ ເຂົ້າຄຳແຫ່ງນຶ່ງ ໃນເຂດ Bicol ຂອງຟີລິບປິນ ເພື່ອປະທ້ວງຕໍ່ຕ້ານໂຄງການດັ່ງກ່າວ ຊຶ່ງ ໄດ້ພາໃຫ້ເລື້ອງການໂຕ້ແຍ້ງກັນກ່ຽວກັບພັນເຂົ້າຄຳນີ້ ໄດ້ຮັບຄວາມສົນໃຈຢ່າງສູງ ແລະ ພາໃຫ້ບາງຄົນກ່າວຫາກຸ່ມ Greenpeace ວ່າຢູ່ເບື້ອງຫຼັງການປະທ້ວງ ແລະການທຳລາຍ ສູນທົດລອງປູກເຂົ້າຄຳນັ້ນ ແຕ່ທາງ Greenpeace ປະຕິເສດວ່າ ຕົນບໍ່ມີຫຍັງກ່ຽວຂ້ອງ ກັບເລື້ອງນີ້ ສະຖາບັນຄົ້ນຄວ້າເຂົ້າລະຫວ່າງຊາດ ທີ່ຕັ້ງຢູ່ທາງທິດໃຕ້ຂອງນະຄອນຫຼວງມານີລາ ບໍ່ໄກ ປານໃດນັ້ນ ໄດ້ທຳການທົດລອງປະສົມພັນເຂົ້າອື່ນໆກັບເຂົ້າຄຳນີ້ ມາເປັນເວລາ 9 ປີແລ້ວ ແຕ່ກໍຍັງກ່າວວ່າ ພວກຕົນຍັງຈະຕ້ອງດຳເນີນການຄົ້ນຄວ້າຕື່ມອີກຢູ່ ກ່ອນທີ່ພັນເຂົ້ານີ້ຈະພ້ອມສຳຫລັບນຳມາໃຫ້ຄົນບໍລິໂພກໄດ້